José Sacristán

**José Sacristán Turiagano** (Chinchón, ) espainiar antzezlea eta zinema-zuzendaria da.

## Biografia 
Txiki-txikitatik gustatu zitzaion irudimenaren eta fikzioaren mundua, eta horren eraginez ikasketak utzi eta lanean hasi zen, kantu- eta ahoskera-ikasketak ordaindu ahal izateko. Madrilgo Infanta Isabel antzokian hasi zen lanean eta paper txiki bat egin zuen *El celador* (*Zaindaria*) filmean. 1960ko denboraldia amaitu zenean, Teatro Popular Español konpainian sartu zen, eta talde horrekin Latinoamerikan ibili zen urte eta erdiz. Ondoren paper txikiak egin zituen *Calígula*, *El gran teatro del mundo* (*Munduko antzoki handia*), *Julio César* eta abarretan.

1965ean egin zuen garrantzizko lehenengo lana, *La pulga de la oreja* (*Belarriko arkakusoa*) eta ondoren Pedro Masók *La familia y uno más* (*Familia eta bat gehiago*) lanean aritzeko deitu zion. Une horretatik aurrera lan asko egin zuen zinemarako, baina ez zuen antzerkia alde batera utzi. Denboraldi luze batez bigarren mailako aktore gisa aritu zen, baina 1960ko eta 1970eko hamarraldietan protagonista-paperak ere egin zituen. Hirugarren bidea esaten zitzaion mugimenduak aukera bat eman zion *Vida conyugal sana* (1973, *Senar-emazteen arteko bizitza osasuntsua*) lanarekin, eta bere karreran komedia nagusi izan bada ere, garrantzi handiagoko lanak egin zituen G. Suárez, José Luis Garci, Eloy de la Iglesia, P. Olea, eta abarrekin. Sacristánen beste lan aipagarri batzuk ondoren: *Sor Citroen* (1967); *Operación Mata-Hari* (1968, *Mata-Hari operazioa*); *Vente a Alemania, Pepe* (1970, *Hator Alemaniara, Pepe*); *No desearás a la mujer del vecino* (1971, *Ez duzu auzokoaren emaztea maiteko*); *Operación Ogro* (1979); *La colmena* (1982, *Erlauntza*); *El vuelo de la paloma* (1988, *Usoaren hegaldia*); *Un lugar en el mundo* (1991, *Leku bat munduan*); *Todos a la cárcel* (1993, *Denak kartzelara*).

Zuzendari gisa egin ditu: *Soldados de plomo* (1983, *Berunezko soldaduak*); *Cara de acelga* (1986, *Zerba aurpegia*); *Yo me bajo en la próxima ¿y usted?* (1992, *Ni hurrengoan jaitsiko naiz, eta zu?*).

Antzerkiarekin lotura handia izan duen aktorea da, eta haren azkenengo lanen artean aipatzekoa da *El hombre de La Mancha* musikala, Paloma San Basiliorekin batera egindakoa; lan horretan orain arte ezagutzen ez zen ezaugarria, musikarena, agertu zuen.

Donostiako 1978ko zinemaldian, *Un hombre llamado Flor de Otoño* lanarengatik saria jaso zuen. 2010ean, Hitako Erdi Aroari buruzko Jaialdian, Urteko Artzapez izendatu zuten. 2011n, Argentinako Asociación de Cronistas Cinematográficos delakoak urrezko kondorra saria eman zion.

2022ko Otsailaren 12an ohorezko Goya saria jaso du, bizitza osoan egindako lanagatik.

## Filmografia 

* *Perdiendo el norte* (2015)
* *Magical Girl* (2014)
* *El muerto y ser feliz* (2012)
* *Madrid, 1987* (2011)
* *Cosas que hacen que la vida valga la pena* (2004)
* *Roma* (2004)
* *Fumata blanca* (2002)
* *La marcha verde* (2001)
* *Siete mil días juntos* (1995)
* *Convivencia* (1993)
* *Todos a la cárcel* (1993)
* *Madregilda* (1993)
* *El pájaro de la felicidad* (1993)
* *Historias de la puta mili* (1993)
* *Yo me bajo en la próxima, ¿y usted?* (1992, zuzendaria)
* *Un lugar en el mundo* (1992)
* *El vuelo de la paloma* (1989)
* *Luna de lobos* (1987)
* *El viaje a ninguna parte* (1986)
* *Cara de acelga* (1986, zuzendaria)
* *A la pálida luz de la luna* (1985)
* *La vaquilla* (1985)
* *Dos mejor que uno* (1984)
* *La noche más hermosa* (1984)
* *Epílogo* (1984)
* *Soldados de plomo* (1983, zuzendaria)
* *La colmena* (1982)
* *¡Que vienen los socialistas!* (1982)
* *La cripta* (1981)
* *Navajeros* (1980)
* *El divorcio que viene* (1980)
* *Operación Ogro* (1979)
* *Miedo a salir de noche* (1979)
* *Mis relaciones con Ana* (1979)
* *¡Arriba Hazaña!* (1978)
* *El diputado* (1978)
* *Un hombre llamado Flor de Otoño* (1978)
* *Solos en la madrugada* (1978)
* *Oro rojo* (1978)
* *Reina Zanahoria* (1977)
* *Asignatura pendiente* (1977)
* *Hasta que el matrimonio nos separe* (1976)
* *Ellas los prefieren...locas* (1976)
* *Las largas vacaciones del 36* (1976)
* *El secreto inconfesable de un chico bien* (1975)
* *La mujer es cosa de hombres* (1975)
* *Lo verde empieza en los Pirineos* (1975)
* *No quiero perder la honra* (1975)
* *Los nuevos españoles* (1975)
* *La mujer con botas rojas* (1974)
* *Mi mujer es muy decente, dentro de lo que cabe* (1974)
* *Vida conyugal sana* (1974)
* *Sex o no sex* (1974)
* *El abuelo tiene un plan* (1973)
* *Señora doctor* (1973)
* *Las estrellas están verdes* (1973)
* *Pasqualino Cammarata Capitano di Fregata (1973)
* *Dos chicas de revista* (1972)
* *El padre de la criatura* (1972)
* *París bien vale una moza* (1972)
* *Guapo heredero busca esposa* (1972)
* *Vente a Alemania, Pepe* (1971)
* *La graduada* (1971)
* *Vente a ligar al Oeste* (1971)
* *No desearás a la mujer del vecino* (1971)
* *Las ibéricas F.C.* (1971)
* *Españolas en París* (1971)
* *El apartamento de la tentación* (1971)
* *Pierna creciente, falda menguante* (1970)
* *El hombre que se quiso matar* (1970)
* *Cateto a babor* (1970)
* *La tonta del bote* (1970)
* *Don Erre que Erre* (1970)
* *Una señora llamada Andrés* (1970)
* *El ángel* (1969)
* *Sangre en el ruedo* (1969)
* *Soltera y madre en la vida* (1969)
* *Relaciones casi públicas* (1968)
* *No le busques tres pies al gato* (1968)
* *¡Cómo está el servicio!* (1968)
* *Sor Citroën* (1967)
* *¿Qué hacemos con los hijos?* (1967)
* *La ciudad no es para mí* (1966)
* *La familia y uno más'' (1965)

## Erreferentziak